Ur nezmir ara ad d-nessugen ullis mebla iwudam ara yesselḥun ineḍruyen n teḥkayt n wungal. Anagal, yessemras-iten akken ad issishelen taɣuri n wungal. Iwudam sɛan azal d ameqqran imi mačči kan d ineḍruyen n taḥkayt i selḥawen; maca sɛan ula d asseɣ ɣer yimaɣriyen; imi jebden-d iḥulfan-nsen, zemren ad sferḥen kra n yimeɣriyen am wakken daɣen zemren ad sḥeznen wiyaḍ. Deg waya ad nebder awal i d-yenna Tomachevski: iwudam ttawin-d ayen iwummi neqqar tignatin tiḍisanin [] jebden-d afrayen n yimaɣriyen sefraḥen kra n yimaɣriyen, akken i seḥzanen wiyaḍ, akken llan wid i yessagaden, rrnu yettili-d uḍfar n win yellan d aṣaḍ deg taḥkayt1